ผถห. GSTEEL ไฟเขียว! แปลงหนี้เป็นทุนกว่า 9 พันลบ. หนุนส่วนผู้ถือหุ้นพลิกบวก 5.38 พันลบ.
ผถห. GSTEEL ไฟเขียว! แปลงหนี้เป็นทุนกว่า 9 พันลบ. หนุนส่วนผู้ถือหุ้นพลิกบวก 5.38 พันลบ.
15 ต.ค. 2562

นางสาวสุนทรียา วงศ์ศิริกุล กรรมการบริหาร บริษัท จี สตีล จำกัด (มหาชน) หรือ GSTEEL เปิดเผยว่า ที่ประชุมวิสามัญผู้ถือหุ้น ครั้งที่ 2/2562 เมื่อวันที่ 11 ตุลาคม 2562
มีมติอนุมัติโครงการแปลงหนี้เป็นทุน จำนวน 9,277 ล้านบาท ตามที่คณะกรรมการบริษัทเสนอ โดยมีเสียงสนับสนุนจากผู้ถือหุ้น 99.5% ซึ่งหลังจากนี้ บริษัทจะดำเนินการออกหุ้นเพิ่มทุน 2.2 หมื่นล้านหุ้น เพื่อรองรับการแปลงหนี้เป็นทุนในราคาหุ้นละ 0.19 บาท
ทั้งนี้ ภายหลังการแปลงหนี้เป็นทุนเสร็จ อัตราส่วนหนี้สินรวมต่อทุน จะเปลี่ยนแปลงจากติดลบ 4.89 พลิกกลับมาเป็น บวก 1.79 ขณะที่ส่วนของผู้ถือหุ้น เปลี่ยนแปลงจากติดลบ 3,850 ล้านบาท พลิกกลับมาเป็น บวก 5,377 ล้านบาท
นางสาวสุนทรียา กล่าวต่อว่า หลังจากกระบวนการแปลงหนี้เป็นทุนเสร็จสมบูรณ์ กลุ่ม Asia Credit Opportunities I (Mauritius) Limited (ACO I) หรือ เอซีโอวัน จะเข้ามาถือหุ้นใหญ่สัดส่วน 49.99% และส่งกรรมการเข้ามาร่วมบริหาร 5 คน ตามสัดส่วนการถือครองหุ้น โดยมีเจ้าหนี้ 8 ราย ตามที่คณะกรรมการบริษัทเสนอและได้รับอนุมัติจากที่ประชุมผู้ถือหุ้น